Boek: Slim vang... die grap! | Maroela Media
Illustrasies deur Maja Sereda
Hier is nog sowat 100 nuwe, oorspronklike grappe vir laerskoolkinders, volgens die wenresep van die eerste titel (Hoe meer haas, hoe minder wortels, 2014), en volgens onderwerpe bymekaar geplaas. Maja Sereda se lyntekeninge in swart en wit bring die humor nog verder uit.
’n Klompie voorbeelde:
Waarheen gaan Kersvader as hy siek is?
Waar doen die heks haar werk?
In ’n kan-toor.
Wie is ’n vampier se gunstelingmense?
Juffrou vra vir Jannie om op ’n kaart te wys waar Amerika is. Hy maak so en gaan sit weer.
“Mooi,” sê die juffrou. “En wie het Amerika ontdek?”
“Jannie, juffrou!” sê die klas.
Pieter van der Lugt is ’n vryskutskrywer en -redakteur wat in musiek, TV, film, popkultuur, humor en skryfwerk vir kinders spesialiseer. Hy was vir baie jare Huisgenoot enYou se vermaakredakteur. As vryskut sedert 2005 kan hy later slaap en ’n groter verskeidenheid werk doen, sê hy. Dit sluit o.a. vertaal- en redigeerwerk vir National Geographic Kids, weeklikse TV-rubrieke in Die Burger, Beeld en Volksblad, kopieskryf vir advertensies, en lirieke en musiek vir klingels in.
Maja Sereda het op 10-jarige ouderdom uit Pole na Suid-Afrika geëmigreer. Ná haar skoolloopbaan by Pro Arte Alphen Park het sy aan die Universiteit van Pretoria studeer. Sy het al verskeie ATKV Kinderboektoekennings ontvang, asook die SCBWI Crystal Kite vir A Kite’s Flight, deur William Gumede (Jacana). Maja woon in Seattle, VSA.